Mijlocul lunii martie aduce pe tarabe primele tomate autohtone ale anului, însă nu oricine și le va permite. Află, din rândurile de mai jos, cât costă roşiile româneşti în pieţe, în 2024. Cel mai mare producător din Buzău a vorbit despre prețurile de la tarabe, ce vor fi cu aproape 10% mai mari decât în 2023.
Parfumate, aromate, roșiile românești fac furori în momentul în care apar pe tarabele piețelor din toate colțurile țării. Prima serie din acest an s-a copt și este gata să fie scoasă la vânzare.
Prețurile vor fi destul de mari, prea mari pentru buzunarele multora. În comparație cu 2023, kilogramul va costa cu în jur de 10% mai mult.
Cel mai mare producător din Buzău a explicat noua scumpire. Tomatele din solariile sale – o suprafață de mai bine de 4.000 de metri pătrați – sunt coapte, rezultatul unei investiții majore.
Producătorul a explicat că încălzirea solariilor costă, pentru o singură zi, în jur de 2.500 de lei. În această perioadă, sistemul funcționează fără oprire, iar tomatele se coc în funcție de cum au fost polenizate.
În anul 2023, cumpărătorii au fost nevoiți să scoată din buzunar în jur de 33 de lei pentru un kilogram. Acum, vor plăti ceva mai mult, în condițiile în care prețurile au crescut cu aproximativ 10 procente. Așadar, cât costă roşiile româneşti în pieţe, în 2024? Potrivit Antena3, kilogramul se va vinde, într-o primă etapă, cu 37 de lei.
Te-ar putea interesa și: Ce fac americanii pentru a avea roșii mari și recolte bogate. Detaliile care fac diferența
Fermierii din Olt au fost nevoiți să găsească soluții mai puțin costisitoare pentru a putea face față în condițiile scumpirii îngrășămintelor, așa că au optat pentru varianta de a cumpăra deșeuri naturale, cum ar fi bălegarul de la fermă. 20 de kilograme de îngrășăminte bio prezintă un preț de circa 700 de lei.
"Am luat vreo 400 de tone de bălegar de la o fermă. Îngrășăminte nu ne mai permitem. 20 kilograme de îngrășăminte sunt undeva la 700 de lei. Ne-am gândit și la clienți și buzunarele lor, dar și la buzunarele noastre", a declarat un fermier din județul Olt, potrivit RomâniaTV.
Te-ar putea interesa și: Cu cât se vinde un kilogram de roșii într-un supermarket din România. Prețurile sunt exorbitante